Bengalhubro

Bengalhubro (Bubo bengalensis) er en monotypisk rovfugl i slekten Bubo og inngår i gruppen ørneugler (Bubonini) i uglefamilien (Strigidae).

 Biologi
miniatyr|venstre|Bengalhubro.
Bengalhubro blir 50–56 cm lang og har en vingelengde på cirka 36–39 cm for hanner og 37–42 cm for hunner, noe som gir et vingespenn på over én meter. Vekten ligger trolig rundt  gram, avhengig av kjønn. Hunnen blir større enn hannen.

Ryggfjærene er gulbrune med en påfallende svart tegning. Undersiden er lysebrun med mørkebrune tegninger, ofte trekker en hvit stripe seg over skulderen. Ansiktet blir framhevet gjennom fjærdekningen over øynene. Den er hvit i midten og like over øynene trekkes det en svart linje som går til øreduskene. Selve ansiktet er lysebrunt med svarte flekker som fremhever blikket. Øynene er guloransje til rødoransje, nebbet er grønnlig til svart og kinn og kjeve hvite. Hode og hale er gulbrune med et brunsvart stripemønster, undersiden er lysere og nesten hvit. Beina og tærne er dekket med beige fjær mens selve tærne er nakne og brungrønne med svarte klør.

Bengalhubro har en dyp og resonant «uhu-kalling» som kan høres ved daggry og om kvelden.

Bengalhubro finnes på det indiske subkontinent fra Vesthimalaya over India, Nepal, Kashmir, Assam til Burma. Den foretrekker steinrik halvørken med åpen vegetasjon. Den holder også til i eldre mangoplantasjer i nærheten av bebyggelse. De blir vanligvis sett i par. Den finnes fra havnivået og opp til , men er mest vanlig i høyder under {{formatnum:1500 moh}}.

Normalt jakter bengalhubro fra en utsiktstopp, mange ganger flyr den helst nært marka på leiting etter bytte. Som bytte finner den rotter og mus, men også fugler, reptiler, frosker, krepsdyr og store insekter.

Hekketiden varer for det meste fra februar til april, men det kan være store lokale variasjoner på grunn av ulike klimatiske betingelser. Reiret er en flat hule som ligger beskyttet mellom steiner, men det kan også være på en sandbanke i ei elv eller under busker eller andre utilgjengelige steder.

 Inndeling 
Inndelingen følger Birds of the World. Norske navn på artene følger Artsdatabanken.

 Strigiformes, ugler
 Strigidae, uglefamilien 
 Striginae, (egentlige ugler)
 Bubonini, (ørneugler)
 Bubo, hubroer
 B. scandiacus, snøugle
 B. virginianus, amerikahubro
 B. magellanicus, chilehubro
 B. bengalensis, bengalhubro (monotypisk)
 B. cinerascens, sahelhubro
 B. africanus, flekkhubro
 B. milesi, wadihubro
 B. capensis, kopjehubro
 B. ascalaphus, ørkenhubro
 B. bubo, hubro
 Scotopelia, (flodugler)
 Ketupa, (fiskeugler)

 Referanser 
BirdLife International. 2024. Bubo bengalensis. The IUCN Red List of Threatened Species 2024: e.T22688934A264039943. https://dx.doi.org/10.2305/IUCN.UK.2024-2.RLTS.T22688934A264039943.en. Accessed on 01 May 2025.

Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, G. M. Kirwan, and J. S. Marks (2020). Rock Eagle-Owl (Bubo bengalensis), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.roeowl1.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1831
Kategori:Dyr formelt beskrevet av James Franklin